
З А П И С Н И К

Са 1. седнице Градске изборне комисије (у даљем тексту: Комисија), одржане дана 14.02.2022. године, са почетком у 13,00 часовa, у згради Градске управе града Београда, Улица краљице Марије број 1, у великој сали на 20. спрату.

 Седници Комисије присуствују:
 
1. Зоран Лукић, председник Комисије
1. Војкан Томић, заменик председника Комисије
1. Сандра Пантелић, секретар Комисије
1. Биљана Живковић, заменик секретара Комисије
1. Јана Љубичић, члан 
1. Милош Дејановић, заменик члана 
1. Никола Радоњић, члан
1. Андријана Кукољ, члан 
1. Катарина Терзић, заменик члана
1. Марија Лековић, члан
1. Тијана Бјеловук, заменик члана
1. Стојан Лончаревић, члан 
1. Марина Миличевић, заменик члана
1. Зоран Алимпић, члан
1. Марко Перовић, заменик члана
1. Јасмина Белић, члан
1. Срђан Добрица, заменик члана
1. Марко Ивановић, члан
1. Гордана Златковић Хоман, заменик члана
1. Горан Дилпарић, члан
1. Милан Вулевић, заменик члана
1. Зоран Максимовић, члан
1. Далибор Миланковић, заменик члана
1. Марија Глишовић, заменик члана
1. Злата Јусуфовић, члан
1. Марко Мишић, заменик члана   
1. Наташа Живковић, руководилац Стручне службе Градске изборне комисије
1. Светлана Марчетић, члан Стручне службе Градске изборне комисије
1. Љиљана Карадиновић Јањић, члан Стручне службе Градске изборне комисије 
1. Јелена Ковач, члан Стручне службе Градске изборне комисије 
1. Милош Ненадовић, члан Стручне службе Градске изборне комисије
1. Весна Тошић, члан Стручне службе Градске изборне комисије
1. Маја Стевовић, записничар
1. Тијана Михаиловић, записничар
      
Председник Kомисије Зоран Лукић отворио је седницу и дao реч секретару Комисије Сандри Пантелић да прозивањем присутних чланова и заменика чланова Комисије утврди кворум за пуноважно одлучивање. Након извршеног прозивања, председник Комисије је констатовао да седници присуствује 13 чланова Комисије, да постоји кворум за пуноважно одлучивање, да заменик члана нема право да гласа уколико је члан Градске изборне комисије присутан на седници и предложио следећи

Д Н Е В Н И   Р Е Д

1. Усвајање Записника са 18. седнице Градске изборне комисије;
1. Разматрање и усвајање Пословника Градске изборне комисије;
1. Разматрање и усвајање предлога Одлуке о накнадама и другим трошковима везаним за рад Градске изборне комисије;
1. Разно

Председник Комисије је позвао присутне на дискусију поводом предложеног дневног реда. Kако се нико није јавио за реч, приступило се гласању и Градска изборна комисија је једногласно усвојила предложени дневни ред.

Тачка 1.

Председник Комисије је отворио дискусију по првој тачки дневног реда – Усвајање Записника са 18. седнице Градске изборне комисије. 
	Како се нико није јавио за реч по овој тачки дневног реда, приступило се гласању и Комисија је једногласно усвојила Записник са 18. седнице Градске изборне комисије.

Тачка 2.

	Председник Комисије је по другој тачки дневног реда – Разматрање и усвајање Пословника Градске изборне комисије, упознао присутне да је исти сачињен у сарадњи са Стручном службом и усклађен са новим Законом о избору народних посланика и одредбама Закона о локалним изборима. 
Како се нико није јавио за реч по овој тачки дневног реда, приступило се гласању и Комисија је једногласно усвојила Пословник Градске изборне комисије.

Тачка 3.

            Председник Комисије је по трећој тачки дневног реда упознао присутне да Одлука о накнадама и другим трошковима везаним за рад Градске изборне комисије није претрпела значајније измене у односу на одлуке из 2014. године и 2018. године и да су само прецизирани рокови до када чланови проширеног састава имају право на накнаду и до када траје њихов мандат.
Како се нико није јавио за реч по овој тачки дневног реда, приступило се гласању и Комисија је једногласно усвојила Одлуку о накнадама и другим трошковима везаним за рад Градске изборне комисије.

Тачка 4.

 Председник Комисије је по четвртој тачки дневног реда – Разно, позвао секретара Градске изборне комисије Сандру Пантелић да обавести присутне о потребној документацији ради регулисања накнаде. Секретар Градске изборне комисије је навела да је путем e-maila присутне упознала о наведеним чињеницама и да очекује да се лични подаци доставе што пре. Именована је даље напоменула да сви чланови, односно заменици чланова Градске изборне комисије,  који имају потребу за обезбеђивањем паркинг места, доставе податке о возилима, јер Градска управа града Београда има уговор са ЈП „Паркинг сервис” за паркиралиште код Вуковог споменика.
   	Како се нико није јавио за реч по овој тачки дневног реда, председник Комисије је закључио седницу у 13,30 часова.


                 СЕКРЕТАР                                                                                   ПРЕДСЕДНИК

             Сандра Пантелић                                                                                 Зоран Лукић


